钦定古今图书集成/明伦汇编/家范典/第012卷 > 马融忠经 > 《保孝行章》
## 钦定古今图书集成/明伦汇编/家范典/第012卷 > 马融忠经 > 《保孝行章》

夫惟孝者必贵于忠。忠苟不行，所率犹非其道，是以
忠不及之而失其守，匪惟危身辱及亲也。故君子行
其孝，必先以忠，竭其忠则福禄至矣。故得尽爱敬之
心以养其亲，施及于人，此之谓保孝行也。《诗》云：“孝子
不匮，永锡尔类。”

〈注〉若思孝而忘忠，犹求福而弃天。忠不居心，动皆邪僻。既失于忠，又失于孝。惟忠则得福，众善攸归。身安亲乐，得保于孝